หลีกเลี่ยงการปะทะที่อาจเกิดขึ้นได้ คลี่คลายสถานการณ์ ขอความช่วยเหลือจากผู้อื่น
การรู้จักคลี่คลายสถานการณ์เป็นเรื่องสำคัญ แต่การรู้จักหลีกเลี่ยงสถานการณ์อันเลวร้ายก็สำคัญเช่นเดียวกัน ลองคิดหาวิธีการหลีกเลี่ยงการทะเลาะวิวาทที่อาจเกิดขึ้นไว้ด้วย   ใช้สัญชาตญาณ ถ้ากำลังเดินกลับบ้านและพบกลุ่มเด็กเกเรยืนอยู่ที่มุมถนน แล้วรู้สึกว่าการเดินผ่านพวกนั้นอาจเกิดเรื่อง ให้เชื่อสัญชาตญาณของตนเองและหาวิธีหลีกเลี่ยงเด็กกลุ่มนั้นเสีย ใช้เส้นทางอื่นกลับบ้านเพื่อหลีกเลี่ยงการทะเลาะวิวาท เส้นทางใหม่อาจเสียเวลาเพิ่มขึ้นสักสองสามนาที แต่ก็ช่วยให้เราสามารถหลีกเลี่ยงการทะเลาะวิวาทได้ สามารถใช้วิธีการเดียวกันนี้กับตอนอยู่ที่โรงเรียนได้ ถ้าเห็นกลุ่มเด็กที่ดูท่าทางเกเร อย่าไปยุ่งกับพวกเขา เวลาเข้าเรียนถ้าต้องเดินผ่านกลุ่มเด็กพวกนี้ ให้ใช้เส้นทางอื่น เราอาจได้รับบาดเจ็บ ถ้าต้องเผชิญกับการทะเลาะวิวาท เพราะฉะนั้นเราจึงควรตระหนักถึงความปลอดภัยของตนเองอยู่เสมอ การรู้จักสังเกตสภาพแวดล้อมรอบกายไว้เป็นเรื่องที่ดี  พยายามเดินทางกับกลุ่มเพื่อน ถ้าเป็นไปได้ ให้เดินรวมกลุ่มกับเพื่อนไว้ระหว่างเปลี่ยนห้องเรียน พวกเด็กเกเรจะไม่ค่อยกล้าเข้ามาหาเรื่องเรา ถ้าเราอยู่กับเพื่อนๆ นอกจากนี้ควรพยายามนั่งกินอาหารกลางวันกับเพื่อนๆ ด้วย ถ้าเป็นห่วงความปลอดภัยของตนเอง ให้พยายามอยู่ใกล้ๆ ผู้ใหญ่ไว้ ถ้าต้องกินข้าวอยู่ในโรงอาหาร ให้นั่งโต๊ะใกล้คุณครูก็ได้ ให้ผู้อื่นรู้จักเคารพความเป็นส่วนตัวของเราบ้าง การสร้างขอบเขตเป็นวิธีการที่ดีเยี่ยมวิธีการหนึ่งที่ช่วยหลีกเลี่ยงการทะเลาะวิวาทได้ ฉะนั้นจงสร้างขอบเขตให้ชัดเจนเพื่อป้องกันไม่ให้ผู้อื่นล่วงล้ำเข้ามามากเกินไป  ถ้ามีใครมาชนเราเขา ให้บอกเขาไปว่า “ฉันเจ็บนะ ช่วยระวังหน่อย” ให้บอกเขาไปอย่างสุภาพแต่หนักแน่น ถ้าเราต้องการออกจากห้อง แล้วมีใครสักคนยืนขวางประตูไว้ บอกเขาไปได้ว่า “ช่วยหลีกทางหน่อย” การสร้างขอบเขตจะช่วยแสดงให้เห็นว่าเราไม่ต้องการปะทะหรือหาเรื่องใคร อย่างไรเสียวิธีนี้ก็ดีกว่าผลักใครสักคนที่ขวางทางเราอยู่ออกไป คำพูดเป็นอาวุธที่มีทรงพลังมากที่สุด เราสามารถใช้คำพูดเพื่อช่วยหลีกเลี่ยงสถานการณ์อันตรายที่อาจเกิดขึ้นได้ ตัวอย่างเช่น ถ้าเราเห็นเด็กกลุ่มหนึ่งทะเลาะวิวาทกัน เราสามารถใช้คำพูดเพื่อช่วยคลี่คลายสถานการณ์ได้   พยายามใช้เหตุผล แทนที่จะเข้าไปร่วมทะเลาะด้วย ให้บอกกับทั้งสองฝ่ายว่า “ถ้าพวกนายทะเลาะกัน ก็จะได้รับอันตรายด้วยกันทั้งคู่ ฉันรู้ว่าไม่มีใครอยากให้เกิดปัญหาขึ้นหรอก” เราสามารถขอความช่วยเหลือจากผู้อื่นได้ ถ้าเกิดการทะเลาะวิวาทกันขึ้น ให้รีบไปบอกผู้ใหญ่ เพราะนี้ก็เป็นอีกวิธีหนึ่งที่จะช่วยป้องกันการเกิดอันตรายเช่นกัน พยายามพูดให้ชัดเจนและหนักแน่น แสดงให้ผู้อื่นรู้ว่าเราหมายความตามที่พูดจริงๆ เลือกใช้คำพูดให้ดี ไม่อย่างนั้นจะเป็นการเพิ่มปัญหามากขึ้น   แทนที่จะถากถางกลับไป ให้บอกเขาว่า “ฉันรู้นะว่านายอยากทำทุกอย่างออกมาให้ดีกว่านี้ ฉันไม่คิดว่านายอยากหาเรื่องทะเลาะจริงๆ หรอก” เหตุผลสำคัญอย่างหนึ่งที่คนเราทะเลาะกันคือโดยปกติคนเรานั้นมักจะปล่อยให้อารมณ์ความรู้สึกอยู่เหนือเหตุผล โดยปกติการทะเลาะวิวาทเกิดจากความโกรธ ความเครียด หรือความกลัว การรู้จักควบคุมอารมณ์สามารถช่วยลดโอกาสที่จะทะเลาะวิวาทกันได้   เราสามารถลดความเครียดได้หลายวิธี ตัวอย่างเช่น พยายามนึกถึงสิ่งดีๆ ในชีวิตเรา เราอาจเครียดเพราะมีใครสักคนในครอบครัวเจ็บไข้ได้ป่วย แทนที่จะเอาแต่ครุ่นคิดเรื่องนี้เมื่ออยู่ที่โรงเรียน ให้พยายามเอาจิตใจไปจดจ่อกับการเรียนและใช้เวลาอยู่กับเพื่อน จะได้ลดความเครียดลงได้บ้าง มีวิธีที่สามารถควบคุมความโกรธอย่างได้ผลอยู่ ตัวอย่างเช่น ใช้วิธีหายใจเข้าลึกๆ ค่อยๆ สูดลมหายใจเข้านับห้า จากนั้นค่อยๆ ผ่อนลมหายใจออกนับห้า ระบายความรู้สึกออกมา ถ้าควบคุมความรู้สึกของตนเองได้ยากเย็น ลองพูดคุยกับเพื่อน พ่อแม่ หรือคุณครู เราทุกคนก็ต่างพบเจอวันที่เลวร้ายด้วยกันทั้งนั้น บางครั้งเราอาจรู้สึกเหมือนอยากตะโกนด่าว่าใครสักคน หรือเราอาจรู้สึกเหมือนว่าตนเองหงุดหงิดง่ายเหลือเกิน ไม่ว่าเรากำลังพบเจอกับสถานการณ์แบบไหนอยู่ สิ่งหนึ่งที่เราทำได้ก็คือการเลือกวิธีรับมือที่เหมาะสม    คนเรานั้นต่างก็มีวันที่จะต้องพบเจอสิ่งที่เลวร้าย แต่การมองเห็นสิ่งดีๆ ในชีวิตจะช่วยลดความเลวร้ายนั้นให้เบาบางลงไปได้ ถ้าเราเห็นว่าตนเองใกล้จะพูดอะไรที่ไม่สมควรออกมา พยายามหันเหความสนใจของตนเองไปคิดเรื่องอื่น อาจบอกตนเองว่า “ตอนนี้ฉันรู้สึกโกรธอยู่ แต่ว่าอีกไม่กี่ชั่วโมงก็จะได้กลับบ้านไปเล่นเกมแล้ว ” ที่โรงเรียนอาจมีบางคนพูดจาไม่ดีใส่เรา ทำให้เราเจ็บช้ำน้ำใจ เราอาจใช้วิธีเดียวกันนี้รับมือกับเหตุการณ์ดังกล่าวได้ ดูแลรักษาสุขภาพร่างกายให้ดี พักผ่อนให้เพียงพอและออกกำลังกาย จะช่วยให้อารมณ์คงที่และไม่ไปทะเลาะกับใครได้ง่าย ถ้าเห็นว่าตนเองอยู่ในสถานการณ์ที่ตึงเครียด การพยายามคลี่คลายสถานการณ์เป็นวิธีการที่ดีที่สุดที่เราสามารถทำได้ ถ้าสงบสติอารมณ์ตนเองได้ คนรอบข้างก็อาจพลอยอารมณ์สงบไปด้วยเช่นกัน   หายใจเข้าลึกๆ ถ้ารู้สึกอยากเข้าไปชกต่อยเหลือเกิน ให้ลองจดจ่ออยู่ที่ลมหายใจก่อน ค่อยๆ หายใจเข้าและค่อยๆ หายใจออก ให้เวลาตนเองคิดสักครู่ ถ้ามีใครเริ่มยั่วโทสะเราแถวทางเดิน แล้วเราก็โมโหตามแรงยั่วยุนั้น ก็จะยิ่งทำให้ฝ่ายนั้นสนุกและได้ใจ ยับยั้งตนเองไว้ เตือนตนเองว่า “ถ้าเราเลือกที่จะปะทะ อาจมีใครบาดเจ็บและได้รับอันตราย เพราะฉะนั้นฉันจะต้องสงบสติอารมณ์ไว้” ฝึกหายใจเข้าลึกๆ และคิดก่อนพูดหรือทำจนเป็นนิสัย เพราะการกระทำของเรามีผลต่อพฤติกรรมของคนอื่นด้วย การหันไปสนใจเรื่องอื่นเป็นวิธีการที่ดีเยี่ยมวิธีการหนึ่งที่จะคลี่คลายสถานการณ์อันตึงเครียดไปได้ ตัวอย่างเช่น ถ้ามีใครสักคนมาผลักเราที่โรงอาหาร อย่าใช้ความรุนแรงตอบโต้กลับไป ให้ลองหันไปสนใจเรื่องอื่นแทน   พยายามพูดเรื่องอื่นเช่น “ฉันได้ยินเสียงกระดิ่งดัง คงต้องรีบไปเข้าเรียนแล้ว ไม่อย่างนั้นเดี๋ยวสายกันพอดี” อาจเปลี่ยนเรื่องพูดไปเลยก็ได้เช่น ถ้ามีใครชนเราอย่างแรงระหว่างกำลังเดินไปที่ห้องเรียน ก็พยายามอย่าสนใจสิ่งที่เกิดขึ้น ให้หันไปถามเพื่อนว่า “เมื่อคืนนายได้ดูถ่ายทอดสดการแข่งขันฟุตบอลไหม” การเปลี่ยนไปสนใจเรื่องอื่นช่วยลดความตึงเครียดลงได้ เมื่อเอาใจหันไปจดจ่อกับเรื่องอื่น เราก็จะสามารถลดการเกิดเรื่องทะเลาะวิวาทลงได้ การหัวเราะออกมาจะทำให้อารมณ์ดีขึ้นทันที ถ้าเห็นว่าตนเองอยู่ในสถานการณ์ที่อาจเกิดการทะเลาะวิวาทได้ พยายามพูดอะไรตลกๆ ออกมา การใช้อารมณ์ขันเข้าคลี่คลายสถานการณ์ก็เป็นอะไรที่ได้ผลดีมาก     ถ้าเราแสดงให้เห็นว่าตนเองผ่อนคลายพอที่จะพูดเรื่องตลกได้ คนที่อยากจะมีเรื่องกับเราอาจยอมล่าถอยไป ลองพูดอะไรที่ตลกเพื่อคลายความตึงเครียดดูสิ อย่านำเรื่องที่ทำร้ายจิตใจผู้อื่นมาพูดเป็นเรื่องตลก พยายามหาประเด็นที่เป็นเรื่องตลกร้ายหรือตลกขบขันในสถานการณ์นั้น ถ้ามีใครกระแนะกระแหนเรื่องที่เราท่องหนังสือช่วงพักกินข้าว ก็ให้หัวเราะและบอกเขาไปว่า “ฉันเองก็เบื่อเป็นเหมือนกัน แต่จะทำยังไงได้ ก็ฉันอยากสอบติดมหาวิทยาลัยดีๆ นี่” ถ้าเรามีความเชื่อมั่นในตนเอง เราก็จะเห็นว่าไม่จำเป็นต้องไปทะเลาะวิวาทกับผู้อื่น เมื่อเรามีความมั่นใจในตนเอง เราจะสามารถรับมือกับสถานการณ์ที่ยากลำบากโดยใช้วิธีการแบบผู้ใหญ่ มีวิธีสร้างความมั่นใจในตนเองและแสดงออกให้ผู้อื่นเห็นตั้งมากมาย  คิดถึงจุดแข็งของตนเอง ถ้ามีใครล้อเรื่องการแต่งกายของเรา ให้คิดเสียว่า “อย่างน้อยฉันก็เป็นนักฟุตบอลฝีเท้าเยี่ยมคนหนึ่งล่ะน่า” ฝึกรับมือกับสถานการณ์ที่ยากลำบาก ลองคิดสิว่าเราจะตอบโต้ออกไปอย่างไร ถ้าใกล้ถึงจุดที่จะเกิดการทะเลาะวิวาทเต็มทีแล้ว ถ้าเราฝึกการตอบโต้เอาไว้ เราจะรู้สึกมั่นใจมากขึ้นเยอะทีเดียวเมื่อถึงเวลานั้น ตัวอย่างเช่น เราอาจลองฝึกคำพูดอย่างเช่นว่า “ฉันมีธุระที่สำคัญเกินกว่าจะมานั่งมาทะเลาะกับนาย” การทะเลาะวิวาทไม่จำเป็นต้องเป็นการชกต่อยเสมอไป บางคนอาจพูดจาไม่ดีใส่เราเพื่อหาเรื่องก็ได้ แต่เราก็มีวิธีรับมือกับคนที่ใช้วาจาก้าวร้าวอย่างได้ผลอยู่เหมือนกัน  วิธีหนึ่งที่จะรับมือกับพวกชอบหาเรื่องคืออย่าไปสนใจพวกนั้น ถ้ามีใครกำลังล้อเราอยู่ เดินหนีไปเสีย อีกวิธีหนึ่งคือนิ่งไว้ ลองพูดว่า “นี่ ถ้ายังพูดแบบนี้อยู่อีกล่ะก็ ฉันจะไม่พูดด้วยแล้วนะ” เราต้องไม่มีเจตนาอยากทะเลาะด้วยจริงๆ ถ้าเราไม่ใสใจกับเรื่องที่คนอื่นพูด เหตุการณ์ก็น่าจะจบลง นักเรียนคนอื่นอาจเป็นฝ่ายพยายามหาเรื่องเรา หรือตัวเราเองอาจเป็นฝ่ายทะเลาะวิวาทกับผู้อื่นได้ง่าย ไม่ว่าจะเป็นไปในทางไหน การแก้ปัญหาเรื่องการทะเลาะวิวาทนั้นก็อาจเป็นเรื่องเกินกำลังตัวเรา ฉะนั้นปรึกษาคนที่สามารถช่วยเราได้จะดีกว่า   พ่อแม่ช่วยแก้ปัญหาเรื่องนี้ได้ ลองขอความช่วยเหลือจากพวกท่านดูสิ . เวลาขอความช่วยเหลือ พูดให้ชัดเจนด้วย เช่น “แม่ค่ะ หนูมีเรื่องอยากปรึกษาคะ” เปิดใจและพูดความจริง บอกปัญหาให้พ่อแม่ฟังไปตามความจริง จะได้ช่วยกันหาทางแก้ปัญหา คุณครูก็เป็นอีกคนหนึ่งที่ช่วยเราได้ ถ้าเรามีครูที่สนิท ลองขอคำแนะนำจากท่านดู คุณครูจะได้เสนอวิธีการแก้ปัญหาให้เราได้ เราอาจขอให้คุณครูเก็บการพูดคุยกันครั้งนี้ไว้เป็นความลับด้วยก็ได้   เล่าปัญหาของเราให้คุณครูฟัง ตัวอย่างเช่น อาจบอกไปว่า “เมื่อไม่นานมานี้ผมทะเลาะกับเพื่อนรุนแรงมาก ผมกลัวว่าสักวันหนึ่งเราอาจถึงขั้นชกต่อยกันจริงๆ ” อาจลองพูดคุยกับครูแนะแนวด้วยก็ได้ ครูแนะแนวสามารถช่วยนักเรียนแก้ปัญหาต่างๆ ได้เช่นกัน จะลองปรึกษาครูฝึกหรืออาจารย์ที่ปรึกษาหลังจากเลิกเรียนก็ได้ ผู้ใหญ่ที่เรารู้จักอาจช่วยเราคิดหาวิธีการหลีกเลี่ยงการทะเลาะวิวาทได้ ถึงเราจะยุ่งกับการเรียน การทำกิจกรรม และงานบ้าน แต่อย่าลืมหาเวลาอยู่กับเพื่อนบ้าง เพื่อนเป็นคนที่ช่วยเหลือเราได้เช่นกัน   เพื่อนทำให้เราหัวเราะได้ เมื่อเราผ่อนคลายมากขึ้น เราจะมีโอกาสหงุดหงิดน้อยลง ใช้เวลาอยู่กับมิตรแท้ เพราะมิตรแท้ย่อมเห็นใจเราและจริงใจต่อเรา ถ้าเรามีปัญหากับเพื่อนร่วมห้อง ให้บอกเพื่อนของตนเองไว้ เช่น “ฉันกลัวว่าคราวหน้าอาจได้ทะเลาะวิวาทกันเข้าสักวัน สัปดาห์หน้าเธอช่วยนั่งกินข้าวกลางวันกับฉันได้ไหม” ปัญหาที่เกิดขึ้นในช่วงมัธยมต้นและมัธยมปลายอาจทำให้เกิดความเครียดได้ การหาวิธีการดีๆ มารับมือกับการเปลี่ยนแปลงขณะที่เราเติบโตขึ้นนั้นเป็นอะไรที่ยากลำบาก แต่ขอให้ระลึกไว้เสมอว่ามีคนรับฟังปัญหาของเราเสมอ   ลองสืบค้นข้อมูลทางอินเตอร์เน็ต มีกระดานอภิปรายและห้องสนทนามากมายที่คอยให้คำแนะนำเพื่อช่วยเหลือวัยรุ่น ลองหาเว็บไซต์ที่ให้คำแนะนำเกี่ยวกับวิธีป้องกันการข่มแหงรังแก เราจะได้รู้วิธีหลีกเลี่ยงพวกอันธพาล และป้องกันตนไม่ให้เป็นอันธพาลเสียเองด้วย มีเว็บไซต์รับปรึกษาปัญหาของวัยรุ่น เราสามารถเลือกช่องทางขอคำปรึกษาช่องทางไหนก็ได้ ไม่ว่าจะพูดคุยตัวต่อตัว ส่งข้อความ ส่งอีเมล หรือโทรศัพท์ไปหาผู้ที่สามารถให้คำปรึกษาเราได้
เชื่อสัญชาตญาณของตนเอง. คำนึงถึงความปล่อยภัยไว้ก่อน. สร้างขอบเขต. รู้จักใช้คำพูด. รู้จักควบคุมอารมณ์ความรู้สึก. หาวิธีรับมือที่เหมาะสม. สงบสติอารมณ์ไว้. หันไปสนใจเรื่องอื่น. ใช้อารมณ์ขันเข้าช่วย. มีความมั่นใจในตนเอง. รับมือกับการถูกดูหมิ่นดูแคลน. ปรึกษาพ่อแม่. ขอคำแนะนำจากคุณครู. หาเวลาอยู่กับเพื่อนแท้. หาคำแนะนำทางอินเตอร์เน็ต.
https://www.wikihow.com/Avoid-a-Fight-at-School https://www.wikihow.com/Avoid-a-Fight-at-School https://www.wikihow.com/Avoid-a-Fight-at-School
Avoiding Potential Conflicts Defusing A Bad Situation Finding a Support System